title: Komisijas Īstenošanas regula (ES) 2017/962 (2017. gada 7. jūnijs), ar ko aptur etoksihīna kā barības piedevas visu sugu un kategoriju dzīvniekiem atļauju (Dokuments attiecas uz EEZ. )

text:
               8.6.2017

               LV

               Eiropas Savienības Oficiālais Vēstnesis

               L 145/13

         KOMISIJAS ĪSTENOŠANAS REGULA (ES) 2017/962
   (2017. gada 7. jūnijs),
   ar ko aptur etoksihīna kā barības piedevas visu sugu un kategoriju dzīvniekiem atļauju
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, kā arī izklāstīts šādas atļaujas piešķiršanas, noraidīšanas vai apturēšanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.

               (2)

               Saskaņā ar Direktīvu 70/524/EEK piedevu etoksihīnu bez laika ierobežojuma atļāva lietot par barības piedevu visu sugu un kategoriju dzīvniekiem. Pēc tam saskaņā ar Regulas (EK) Nr. 1831/2003 10. panta 1. punktu minēto piedevu kā esošu barības līdzekli iekļāva Lopbarības piedevu reģistrā.

               (3)

               2010. gada 21. septembrī saskaņā ar Regulas (EK) Nr. 1831/2003 10. panta 2. punktu saistībā ar minētās regulas 7. pantu tika iesniegts pieteikums atļaujai lietot etoksihīnu par barības piedevu visu sugu dzīvniekiem, un lūgts to klasificēt piedevu kategorijā “tehnoloģiskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (4)

               Eiropas Pārtikas nekaitīguma iestāde (“Iestāde”) 2015. gada 21. oktobra atzinumā (3) minēja, ka pieteikuma iesniedzēja sniegto ziņu un dokumentu novērtējums neļauj izdarīt secinājumus par piedevas etoksihīna drošumu mērķdzīvniekiem, patērētajiem un videi. Tā iemesls ir fakts, ka iesniegtie dati ir vispārēji nepietiekami, lai attiecībā uz dzīvniekiem, patērētājiem un vidi novērtētu eksponētību etoksihīnam un tā drošumu. Konkrētāk, nav iespējams izdarīt secinājumus par piedevas etoksihīna viena no metabolītiem – etoksihīna hinonimīna – genotoksiskumu. Turklāt p-fenetidīns, kas ir piedevas etoksihīna piemaisījums, atzīts par potenciāli mutagēnu vielu. Iestāde piedevu etoksihīnu aplūkoja kā spēcīgu barības antioksidantu, taču iedarbīgumu ierosinātajā lietošanas līmenī, kas salīdzinājumā ar patlaban atļauto maksimālo saturu barībā ir samazināts, ar iesniegtajiem datiem apstiprināt nevarēja. Iestāde arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

               (5)

               Līdz ar to nav noskaidrots, vai piedevai, to lietojot atbilstoši ierosinātajiem nosacījumiem, nav nelabvēlīgas ietekmes uz dzīvnieku veselību, cilvēka veselību vai vidi.

               (6)

               Tāpēc esošā piedevas etoksihīna atļauja vairs neatbilst nosacījumiem, kas izklāstīti Regulas (EK) Nr. 1831/2003 5. pantā.

               (7)

               Papildu dati par piedevas etoksihīna lietošanas drošumu un iedarbīgumu, iespējams, saturēs jaunus elementus, kas ļautu atkārtoti apsvērt attiecībā uz minēto piedevu veikto novērtējumu. Šajā sakarā piedevas etoksihīna atļaujas pieteikuma iesniedzējs apgalvo, ka varētu tikt veikti papildu pētījumi, lai pierādītu piedevas drošumu un iedarbīgumu. Šajā nolūkā pieteikuma iesniedzējs apņēmās iegūt papildu datus saskaņā ar laika grafiku, kurā prioritārā secībā uzskaitīti secīgi veicamie pētījumi un plānots, ka pēdējā pētījuma rezultāts būs pieejams vēlākais 2018. gada jūlijā. Prioritāšu noteikšana plānotajā datu ģenerēšanas procesā ir atkarīga no Iestādes atzinumā konstatēto problēmu nozīmīguma. Minētie pētījumi būtībā ietvers piedevas raksturojuma atjaunināšanu, jo īpaši attiecībā uz būtiskajiem piemaisījumiem un noārdīšanās produktiem, toksikoloģiskos pētījumus, jo īpaši saistībā ar etoksihīna hinonimīna genotoksiskumu, pētījumus par metabolismu un atliekām mērķsugu dzīvniekos (ieskaitot atlieku līmeni audos un dzīvnieku produktos), kā arī drošuma mērķdzīvniekiem pētījumus un vides riska novērtējumu.

               (8)

               Turklāt, ņemot vērā to, ka piemaisījuma p-fenetidīna klātbūtne piedevā etoksihīnā rodas piedevas ražošanas procesa dēļ, pieteikuma iesniedzējs ir apņēmies veikt darbības, lai pakāpeniski samazinātu minētā piemaisījuma saturu piedevā, līdz 2017. gada jūnijam panākot, ka p-fenitidīna līmenis etoksihīnā ir 2,5 tilpuma miljonās daļas. Šajā nolūkā pieteikuma iesniedzējam būtu jāiesniedz piemērota analīzes metode p-fenetidīna noteikšanai piedevā etoksihīnā un šo piedevu saturošā barībā, un Iestādei, balstoties uz references laboratorijas, kura izveidota ar Regulu (EK) Nr. 1831/2003, ziņojumu, tā būtu jāapstiprina.

               (9)

               Tāpēc saskaņā ar Regulas (EK) Nr. 1831/2003 13. panta 2. punktu uz laiku, kamēr nav iesniegti un novērtēti papildu dati, piedevas etoksihīna atļauja būtu jāaptur. Pēc tam, kad Iestāde būs pienācīgi novērtējusi šos datus, atļaujas apturēšana būtu jāpārskata. Jebkurā gadījumā atļaujas apturēšana būtu jāpārskata, ja papildu datu iesniegšanas un novērtēšanas gaitā Iestāde pieņem nelabvēlīgu atzinumu par piedevas etoksihīna drošumu vai iedarbīgumu.

               (10)

               Piedevas etoksihīna turpmāka izmantošana var radīt risku cilvēka veselībai, dzīvnieku veselībai un videi, tāpēc piedeva un to saturošā barība būtu jāizņem no tirgus, cik drīz vien iespējams. Tomēr praktisku iemeslu dēļ attiecīgo produktu izņemšanai no tirgus būtu jānosaka ierobežots pārejas periods, lai tirgus dalībnieki varētu pienācīgi izpildīt izņemšanas pienākumu.

               (11)

               Jūras izcelsmes barības sastāvdaļas, kurās ir augsts taukskābju saturs, ir ļoti jutīgas pret oksidāciju un augstu temperatūru, tās nepieciešams stabilizēt ar antioksidantu, it īpaši gadījumos, kad barības sastāvdaļas tiek pakļautas ilgam sūtīšanas vai glabāšanas periodam. Augstā oksidēšanās riska dēļ etoksihīnu plaši izmanto, lai efektīvi aizsargātu attiecīgos barības materiālus. Minētajām barības sastāvdaļām, jo īpaši zivju miltiem un zivju eļļai, ir augsta uzturvērtība, un tajās koncentrējušies svarīgi viegli sagremojami proteīni, kas nepieciešami akvakultūras dzīvnieku un jaunu dzīvnieku diētā, bet ko izmanto arī citu sugu dzīvniekiem, it īpaši cūkām un vistām. Minētās barības sastāvdaļas satur arī daudz polinepiesātināto taukskābju, kas tiek pārnestas uz dzīvnieku produktiem, un ir atzīts, ka tās nodrošina veselības ieguvumus lauksaimniecības dzīvniekiem un dzīvnieku produktu patērētājiem. Tāpēc etoksihīna tūlītēja izņemšana no tirgus varētu negatīvi ietekmēt dzīvnieku veselību un labturību, un, kamēr nav ieviestas piemērotas alternatīvas, nebūtu iespējams apmierināt dzīvnieku ēdināšanas specifiskās prasības.

               (12)

               Etoksihīnu plaši izmanto arī par sastāvdaļu konkrētos barības piedevu preparātos, kas satur pret oksidāciju un termisku apstrādi īpaši jutīgu aktīvo vielu, kuru nepieciešams stabilizēt ar antioksidantu, lai saglabātu tās īpašības. Šādas barības piedevas ir preparāti ar dažiem svarīgākajiem vitamīniem, karotinoīdiem un krāsvielām, kuri šķīst taukos un kurus preparātu un tos saturošas barības ražošanas, glabāšanas un pārvadāšanas procesā nepieciešams aizsargāt, līdz tie nonāk pie dzīvniekiem. Sakarā ar etoksihīna plašo izmantojumu šādos barības piedevu preparātos tūlītēja etoksihīna izņemšana no tirgus negatīvi ietekmētu dzīvnieku veselību un labturību, jo vairāku produktīvo un neproduktīvo sugu dzīvnieku barībā trūktu būtisku mikroelementu. Turklāt, ja Savienībā nebūtu pietiekami daudz attiecīgo barības piedevu preparātu, tas varētu ne tikai pazemināt barības izmantojamību un lauksaimniecības dzīvnieku produktivitāti, bet arī novest pie nespējas izpildīt konkrētu dzīvnieku produktu tirgus specifikācijas.

               (13)

               Šķiet, ka etoksihīna aizstāšana ar piemērotiem alternatīviem antioksidantiem nevarētu notikt uzreiz, jo patlaban atļautajiem alternatīvajiem antioksidantiem – attiecībā uz vairākiem no kuriem joprojām notiek atkārtota izvērtēšana saskaņā ar Regulu (EK) Nr. 1831/2003 – nepiemīt tādi paši raksturlielumi kā etoksihīnam, it īpaši attiecībā uz nepieciešamo aktīvās vielas efektivitāti un koncentrāciju, iedarbības ilgumu, izturību apstrādes laikā, kā arī ražošanas izmaksu ziņā. Tāpēc ir vajadzīgs zināms laiks, lai tirgus dalībnieki varētu izvērtēt un testēt alternatīvos antioksidantus jauna sastāva preparātos un pielāgot ražošanas procesu šo potenciālo alternatīvo vielu iekļaušanai. Tāpēc būtu jāparedz konkrēts īpašs pārejas periods 11. un 12. apsvērumā minēto produktu izņemšanai no tirgus, lai tirgus dalībnieki varētu pielāgoties jaunajai situācijai un tādējādi pienācīgi izpildīt izņemšanas pienākumu. Pateicoties 12. apsvērumā minēto barības piedevu preparātu specifiskajai ražošanas un uzglabāšanas metodei, alternatīvās antioksidatīvās vielas šiem preparātiem varētu darīt pieejamas īsākā laikposmā nekā 11. apsvērumā minētajām barības sastāvdaļām, ļaujot noteikt īsāku pārejas periodu.

               (14)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Atļaujas apturēšana
   Ar Direktīvu 70/524/EEK piešķirto un ar Regulu (EK) Nr. 1831/2003 pagarināto atļauju lietot piedevu etoksihīnu, kura specifikācija sniegta ierakstā E 324 (“piedeva etoksihīns”) Lopbarības piedevu reģistrā, kas minēts Regulas (EK) Nr. 1831/2003 17. pantā, aptur.
   2. pants
   Pārejas pasākumi
   1.   Esošos piedevas etoksihīna un to saturošo premiksu krājumus drīkst turpināt laist tirgū līdz 2017. gada 28. septembrim un lietot līdz 2017. gada 28. decembrim saskaņā ar noteikumiem, kas bija piemērojami pirms 2017. gada 28. jūnija.
   2.   Barības sastāvdaļas un barības maisījumus, kas ražoti, izmantojot piedevu etoksihīnu vai to saturošus premiksus, drīkst turpināt laist tirgū līdz 2017. gada 28. decembrim un lietot līdz 2018. gada 28. martam saskaņā ar noteikumiem, kas bija piemērojami pirms 2017. gada 28. jūnija.
   3. pants
   Īpaši pārejas pasākumi attiecībā uz konkrētām barības sastāvdaļām un saistītajiem produktiem
   1.   Atkāpjoties no 2. panta:

               a)

               piedevu etoksihīnu un to saturošus premiksus, ko paredzēts iestrādāt barības sastāvdaļās, kuras uzskaitītas ar Komisijas Regulu (ES) Nr. 68/2013 (4) izveidotā barības sastāvdaļu reģistra 7.1.2. ierakstā un 10. nodaļā, drīkst turpināt laist tirgū līdz 2019. gada 30. septembrim saskaņā ar noteikumiem, kas bija piemērojami pirms 2017. gada 28. jūnija, ievērojot nosacījumu, ka piedevas etoksihīna vai to saturošo premiksu marķējumā norādīts, ka tie paredzēti iestrādāšanai minētajās barības sastāvdaļās;

               b)

               barības sastāvdaļas, kas minētas a) apakšpunktā un ko ražo, izmantojot piedevu etoksihīnu vai to saturošus premiksus, drīkst turpināt laist tirgū līdz 2019. gada 31. decembrim saskaņā ar noteikumiem, kas bija piemērojami pirms 2017. gada 28. jūnija;

               c)

               barības maisījumus, ko ražo, izmantojot b) apakšpunktā minētās barības sastāvdaļas, drīkst turpināt laist tirgū līdz 2020. gada 31. martam saskaņā ar noteikumiem, kas bija piemērojami pirms 2017. gada 28. jūnija.

         2.   Šā panta 1. punkta a), b) un c) apakšpunktā minētos produktus drīkst lietot saskaņā ar noteikumiem, kas bija piemērojami pirms 2017. gada 28. jūnija, līdz dienai, kas ir trīs mēnešus pēc datumiem, kas attiecīgi norādīti minētajos apakšpunktos.
   4. pants
   Īpaši pārejas pasākumi attiecībā uz konkrētiem piedevu preparātiem un saistītajiem produktiem
   1.   Atkāpjoties no 2. panta:

               a)

               piedevu etoksihīnu, ko paredzēts iestrādāt turpmāk uzskaitītajos piedevu preparātos, kuri ir atļauti saskaņā ar Regulu (EK) Nr. 1831/2003, drīkst turpināt laist tirgū līdz 2018. gada 31. martam saskaņā ar noteikumiem, kas bija spēkā pirms 2017. gada 28. jūnija, ievērojot nosacījumu, ka piedevas etoksihīna marķējumā norādīts, ka tas paredzēts iestrādāšanai šādos piedevu preparātos:

                           —

                           A vitamīna preparāti,

                           —

                           D vitamīna preparāti,

                           —

                           E vitamīna preparāti,

                           —

                           K vitamīna preparāti,

                           —

                           luteīna preparāti,

                           —

                           zeaksantīna preparāti,

                           —

                           beta-apo-8′-karotīnskābes etilestera preparāti,

                           —

                           citranaksantīna preparāti,

                           —

                           kapsantīna preparāti,

                           —

                           astaksantīna preparāti,

                           —

                           astaksantīna dimetildisukcināta preparāti,

                           —

                           kantaksantīna preparāti,

                           —

                           beta karotīna preparāti;

               b)

               šā panta a) apakšpunktā minētos piedevu preparātus, kas satur piedevu etoksihīnu, un premiksus, kas satur minētos piedevu preparātus, drīkst turpināt laist tirgū līdz 2018. gada 30. jūnijam saskaņā ar noteikumiem, kas bija piemērojami pirms 2017. gada 28. jūnija;

               c)

               barības sastāvdaļas un barības maisījumus, kas satur b) apakšpunktā minētos produktus, drīkst turpināt laist tirgū līdz 2018. gada 30. septembrim saskaņā ar noteikumiem, kas bija piemērojami pirms 2017. gada 28. jūnija.

         2.   Šā panta 1. punkta a), b) un c) apakšpunktā minētos produktus drīkst lietot saskaņā ar noteikumiem, kas bija piemērojami pirms 2017. gada 28. jūnija, līdz dienai, kas ir trīs mēnešus pēc datumiem, kas attiecīgi norādīti minētajos apakšpunktos.
   5. pants
   Pārskatīšana
   Šo Regulu pārskata vēlākais līdz 2020. gada 31. decembrim un neatkarīgi no tā pārskata, ja Iestāde pieņem nelabvēlīgu atzinumu par piedevas etoksihīna drošumu vai iedarbīgumu.
   6. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 7. jūnijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 268, 18.10.2003., 29. lpp.

      (2)  OV L 270, 14.12.1970., 1. lpp.

      (3)  EFSA Journal 2015; 13(11):4272.

      (4)  Komisijas 2013. gada 16. janvāra Regula (ES) Nr. 68/2013, ar ko izveido barības sastāvdaļu reģistru (OV L 29, 30.1.2013., 1. lpp.).


title: Komisijas Īstenošanas regula (ES) Nr. 77/2012 ( 2012. gada 30. janvāris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               31.1.2012

               LV

               Eiropas Savienības Oficiālais Vēstnesis

               L 27/7

         KOMISIJAS ĪSTENOŠANAS REGULA (ES) Nr. 77/2012
   (2012. gada 30. janvāris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 30. janvārī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  IL

                  138,3

                  MA

                  58,6

                  TN

                  90,3

                  TR

                  119,7

                  ZZ

                  101,7

                  0707 00 05

                  EG

                  217,9

                  JO

                  241,9

                  MA

                  148,6

                  TR

                  180,8

                  ZZ

                  197,3

                  0709 91 00

                  EG

                  143,2

                  ZZ

                  143,2

                  0709 93 10

                  MA

                  124,4

                  TR

                  177,7

                  ZZ

                  151,1

                  0805 10 20

                  EG

                  49,6

                  MA

                  54,8

                  TN

                  58,8

                  TR

                  63,2

                  ZZ

                  56,6

                  0805 20 10

                  IL

                  185,7

                  MA

                  94,2

                  ZZ

                  140,0

                  0805 20 30, 0805 20 50, 0805 20 70, 0805 20 90

                  CN

                  61,2

                  EG

                  88,5

                  IL

                  94,5

                  JM

                  118,0

                  KR

                  91,5

                  MA

                  55,4

                  PK

                  50,1

                  TR

                  97,0

                  ZZ

                  82,0

                  0805 50 10

                  TR

                  65,8

                  ZZ

                  65,8

                  0808 10 80

                  CA

                  118,4

                  CL

                  79,0

                  CN

                  74,5

                  US

                  155,0

                  ZZ

                  106,7

                  0808 30 90

                  CN

                  46,1

                  TR

                  95,1

                  US

                  120,1

                  ZA

                  97,6

                  ZZ

                  89,7

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2017/356 (2017. gada 15. februāris), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Rheinisches Zuckerrübenkraut/Rheinischer Zuckerrübensirup/Rheinisches Rübenkraut (AĢIN))

text:
               1.3.2017

               LV

               Eiropas Savienības Oficiālais Vēstnesis

               L 54/2

         KOMISIJAS ĪSTENOŠANAS REGULA (ES) 2017/356
   (2017. gada 15. februāris),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Rheinisches Zuckerrübenkraut/Rheinischer Zuckerrübensirup/Rheinisches Rübenkraut (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Vācijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi Rheinisches Zuckerrübenkraut/Rheinischer Zuckerrübensirup/Rheinisches Rübenkraut, kas reģistrēts saskaņā ar Komisijas Īstenošanas regulu (ES) Nr. 628/2012 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu Rheinisches Zuckerrübenkraut/Rheinischer Zuckerrübensirup/Rheinisches Rübenkraut (AĢIN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 15. februārī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 2012. gada 6. jūlija Īstenošanas regula (ES) Nr. 628/2012 par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Rheinisches Zuckerrübenkraut/Rheinischer Zuckerrübensirup/Rheinisches Rübenkraut (AĢIN)) (OV L 182, 13.7.2012., 10. lpp.).

      (3)  OV C 403, 1.11.2016., 9. lpp.


title: Komisijas Īstenošanas regula (ES) Nr. 454/2014 ( 2014. gada 29. aprīlis ), ar kuru atceļ Regulu (EK) Nr. 1066/2010 par atsevišķu preču klasifikāciju kombinētajā nomenklatūrā

text:
               6.5.2014

               LV

               Eiropas Savienības Oficiālais Vēstnesis

               L 133/29

         KOMISIJAS ĪSTENOŠANAS REGULA (ES) Nr. 454/2014
   (2014. gada 29. aprīlis),
   ar kuru atceļ Regulu (EK) Nr. 1066/2010 par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Ar Komisijas regulu (ES) Nr. 1066/2010 (2), kas grozīta ar Īstenošanas regulu (ES) Nr. 441/2013 (3), izstrādājums, kas sastāv no skaņas frekvenču pastiprinātāja ar skaļruni vienā korpusā, ir klasificēts ar KN kodu 8518 40 80 pie skaņas frekvences elektriskajiem pastiprinātājiem.

               (2)

               Harmonizētās sistēmas (HS) komiteja savā 52. sanāksmē 2013. gada septembrī apstiprināja atzinumu, ar ko identisku izstrādājumu klasificē HS apakšpozīcijā 8518 22 pie vairākiem vienā korpusā iemontētiem skaļruņiem.

               (3)

               Ar Padomes Lēmumu 87/369/EEK (4) ES ir kļuvusi par līgumslēdzēju pusi Starptautiskajā konvencijā par preču aprakstīšanas un kodēšanas harmonizēto sistēmu (sauktā par “harmonizēto sistēmu” jeb “HS”), ko izstrādājusi Muitas sadarbības padome (saukta par “Pasaules Muitas organizāciju” jeb “PMO”).

               (4)

               Eiropas Savienības Tiesa ir lēmusi, ka, lai gan PMO atzinumiem, ar ko preces klasificē harmonizētajā sistēmā, nav juridiski saistoša spēka, attiecībā uz preču klasifikāciju kombinētajā nomenklatūrā (KN) tie ir svarīgs līdzeklis dažādu KN tarifa pozīciju darbības jomas interpretācijai, ciktāl tie nav pretrunā attiecīgo pozīciju formulējumam (sk. cita starpā Tiesas spriedumus lietās C-206/03 (5), C-15/05 (6) un C-227/11 (7)).

               (5)

               Lai nodrošinātu vienotu harmonizētās sistēmas interpretāciju un piemērošanu starptautiskā līmenī un ņemot vērā, ka lēmums atbilst HS apakšpozīcijas 8518 22 formulējumam, ES būtu jāpiemēro šis atzinums par klasifikāciju.

               (6)

               Tāpēc būtu jāatceļ Regula (ES) Nr. 1066/2010, kas grozīta ar Īstenošanas regulu (ES) Nr. 441/2013.

               (7)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Regulu (ES) Nr. 1066/2010 atceļ.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 29. aprīlī

            Komisijas

            un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  Komisijas 2010. gada 19. novembra Regula (EK) Nr. 1066/2010 par atsevišķu preču klasifikāciju kombinētajā nomenklatūrā (OV L 304, 20.11.2010., 9. lpp.).

      (3)  Komisijas 2013. gada 7. maija Īstenošanas regula (ES) Nr. 441/2013, ar ko groza vai atceļ dažas regulas par preču klasifikāciju kombinētajā nomenklatūrā (OV L 130, 15.5.2013., 1. lpp.).

      (4)  Padomes 1987. gada 7. aprīļa Lēmums 87/369/EEK par noslēgto Starptautisko konvenciju par preču aprakstīšanas un kodēšanas harmonizēto sistēmu un tās grozījumu protokolu (OV L 198, 20.7.1987., 1. lpp.).

      (5)  OV C 106, 30.4.2005., 10. lpp.

      (6)  OV C 143, 17.6.2006., 18. lpp.

      (7)  OV C 126, 28.4.2012., 3. lpp.


title: Komisijas Īstenošanas regula (ES) Nr. 632/2012 ( 2012. gada 12. jūlijs ), ar ko 174. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu

text:
               13.7.2012

               LV

               Eiropas Savienības Oficiālais Vēstnesis

               L 182/31

         KOMISIJAS ĪSTENOŠANAS REGULA (ES) Nr. 632/2012
   (2012. gada 12. jūlijs),
   ar ko 174. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu (1), un jo īpaši tās 7. panta 1. punkta a) apakšpunktu un 7.a panta 5. punktu,
   tā kā:

               (1)

               Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

               (2)

               Apvienoto Nāciju Organizācijas Drošības padomes Sankciju komiteja 2012. gada 2. jūlijā nolēma svītrot astoņas fiziskās personas no to personu, grupu un organizāciju saraksta, uz kurām jāattiecina līdzekļu un saimniecisko resursu iesaldēšana.

               (3)

               Tādēļ attiecīgi būtu jāatjaunina Regulas (EK) Nr. 881/2002 I pielikums,

         IR PIEŅĒMUSI ŠO REGULU.
   1. pants
   Regulas (EK) Nr. 881/2002 I pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 12. jūlijā

            Komisijas un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 139, 29.5.2002., 9. lpp.

      PIELIKUMS
      Regulas (EK) Nr. 881/2002 I pielikumu groza šādi:
      sadaļā „Fiziskās personas” svītro šādus ierakstus:

                  (a)

                     „Sobhi Abdel Aziz Mohamed El Gohary Abu Sinna (alias a) Sobhi Abdel Aziz Mohamed Gohary Abou Senah, b) Mohamed Atef, c) Sheik Taysir Abdullah, d) Abu Hafs Al Masri, e) Abu Hafs Al Masri El Khabir, f) Taysir). Dzimšanas datums: 17.1.1958. Dzimšanas vieta: El Behira, Ēģipte. Valstspiederība: Ēģiptes. Papildu informācija: saņemts apstiprinājums, ka miris Pakistānā 2001. gadā. 2.a panta 4. punkta b) apakšpunktā minētais paziņošanas datums: 25.1.2001.”;

                  (b)

                     „Nasr Fahmi Nasr Hassannein (alias a) Muhammad Salah, b) Naser Fahmi Naser Hussein). Dzimšanas datums: 30.10.1962. Dzimšanas vieta: Kaira, Ēģipte. Valstspiederība: Ēģiptes. Papildu informācija: saskaņā ar pieejamo informāciju miris. 2.a panta 4. punkta b) apakšpunktā minētais paziņošanas datums: 6.10.2001.”;

                  (c)

                     „Mustapha Ahmed Mohamed Osman Abu El Yazeed (alias a) Mustapha Mohamed Ahmed, b) Shaykh Sai’id). Dzimšanas datums: 27.2.1955. Dzimšanas vieta: El Sharkiya, Ēģipte. Valstspiederība: Ēģiptes. Papildu informācija: saņemts apstiprinājums, ka miris Afganistānā 2010. gada maijā. 2.a panta 4. punkta b) apakšpunktā minētais paziņošanas datums: 6.10.2001.”;

                  (d)

                     „Muhsin Moussa Matwalli Atwah Dewedar (alias a) Al-Muhajir, Abdul Rahman, b) Al-Namer, Mohammed K.A., c) Mohsen Moussa Metwaly Atwa Dwedar, d) Abdel Rahman, e) Abdul Rahman). Dzimšanas datums: 19.6.1964. Dzimšanas vieta: Dakahliya, Ēģipte. Valstspiederība: Ēģiptes. Papildu informācija: saņemts apstiprinājums, ka miris Pakistānā 2006. gada aprīlī. 2.a panta 4. punkta b) apakšpunktā minētais paziņošanas datums: 17.10.2001.”;

                  (e)

                     „Fahid Mohammed Ally Msalaam (alias a) Fahid Mohammed Ally, b) Fahad Ally Msalam, c) Fahid Mohammed Ali Msalam, d) Mohammed Ally Msalam, e) Fahid Mohammed Ali Musalaam, f) Fahid Muhamad Ali Salem, g) Fahid Mohammed Aly, h) Ahmed Fahad, i) Ali Fahid Mohammed, j) Fahad Mohammad Ally, k) Fahad Mohammed Ally, l) Fahid Mohamed Ally, m) Msalam Fahad Mohammed Ally, n) Msalam Fahid Mohammad Ally, o) Msalam Fahid Mohammed Ali, p) Msalm Fahid Mohammed Ally, q) Usama Al-Kini, r) Mohammed Ally Mohammed, s) Ally Fahid M). Dzimšanas datums: 9.4.1976. Dzimšanas vieta: Mombasa, Kenija. Valstspiederība: Kenijas. Pases Nr.: a) A260592 (Kenijas pase), b) A056086 (Kenijas pase), c) A435712 (Kenijas pase), d) A324812 (Kenijas pase), e) 356095 (Kenijas pase). Valsts identifikācijas nr.: 12771069 (Kenijas personas apliecība). Papildu informācija: a) tēva vārds ir Mohamed Ally; b) mātes vārds ir Fauzia Mbarak; c) saņemts apstiprinājums, ka miris Pakistānā 2009. gada 1. janvārī. 2.a panta 4. punkta b) apakšpunktā minētais paziņošanas datums: 17.10.2001.”;

                  (f)

                     „Sheikh Ahmed Salim Swedan (alias a) Ahmed Ally, b) Sheikh Ahmad Salem Suweidan, c) Sheikh Swedan, d) Sheikh Ahmed Salem Swedan, e) Ally Ahmad, f) Muhamed Sultan, g) Sheik Ahmed Salim Sweden, h) Sleyum Salum, (i) Sheikh Ahmed Salam, j) Ahmed The Tall, k) Bahamad, l) Sheik Bahamad, m) Sheikh Bahamadi, n) Sheikh Bahamad). Tituls: šeihs. Dzimšanas datums: 9.4.1960. Dzimšanas vieta: Mombasa, Kenija. Valstspiederība: Kenijas. Pases Nr. A163012 (Kenijas pase). Valsts identifikācijas nr.: 8534714 (Kenijas personas apliecība, izdota 14.11.1996.). Papildu informācija: saņemts apstiprinājums, ka miris Pakistānā 2009. gada 1. janvārī. 2.a panta 4. punkta b) apakšpunktā minētais paziņošanas datums: 17.10.2001.”;

                  (g)

                     „Tohir Abdulkhalilovich Yuldashev (alias a) Юлдашев Тахир Абдулхалилович b) Yuldashev, Takhir). Dzimšanas datums: 1967. Dzimšanas vieta: Namangan, Uzbekistāna. Valstspiederība: Uzbekistānas. Papildu informācija: a) Islamic Movement of Uzbekistan bijušais līderis; saņemts apstiprinājums, ka miris Pakistānā 2009. gada augustā. Regulas 2.a panta 4. punkta b) apakšpunktā minētais paziņošanas datums: 17.10.2001.”;

                  (h)

                     „Abbas Abdi Ali (alias Ali, Abbas Abdi) Cita informācija: saskaņā ar pieejamo informāciju miris 2004. gadā. Regulas 2.a panta 4. punkta b) apakšpunktā minētais paziņošanas datums: 9.11.2001.”.


title: Komisijas Īstenošanas regula (ES) Nr. 134/2013 ( 2013. gada 15. februāris ), ar ko nosaka no 2013. gada 16. februāra piemērojamo ievedmuitas nodokli labības nozarē

text:
               16.2.2013

               LV

               Eiropas Savienības Oficiālais Vēstnesis

               L 45/10

         KOMISIJAS ĪSTENOŠANAS REGULA (ES) Nr. 134/2013
   (2013. gada 15. februāris),
   ar ko nosaka no 2013. gada 16. februāra piemērojamo ievedmuitas nodokli labības nozarē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2010. gada 20. jūlija Regulu (ES) Nr. 642/2010 par Padomes Regulas (EK) Nr. 1234/2007 piemērošanas noteikumiem attiecībā uz ievedmuitas nodokļiem labības nozarē (2) un jo īpaši tās 2. panta 1. punktu,
   tā kā:

               (1)

               Regulas (EK) Nr. 1234/2007 136. panta 1. punktā paredzēts, ka produktiem ar KN kodu 1001 19 00, 1001 11 00, ex 1001 91 20 (parastie kvieši (sēklas)), ex 1001 99 00 (augstākā labuma parastie kvieši, izņemot sēklas), 1002 10 00, 1002 90 00, 1005 10 90, 1005 90 00, 1007 10 90 un 1007 90 00 ievedmuitas nodoklis ir vienāds ar intervences cenu šādu produktu ievešanai, kura palielināta par 55 % un no kuras atskaitīta attiecīgajam sūtījumam piemērojamā CIF importa cena. Tomēr šis nodoklis nedrīkst pārsniegt kopējā muitas tarifa nodokļu likmi.

               (2)

               Regulas (EK) Nr. 1234/2007 136. panta 2. punktā paredzēts, ka šā panta 1. punktā minētā ievedmuitas nodokļa aprēķināšanas nolūkā regulāri nosaka reprezentatīvas CIF importa cenas attiecīgajiem produktiem.

               (3)

               Saskaņā ar Regulas (ES) Nr. 642/2010 2. panta 2. punktu produktiem ar KN kodu 1001 19 00, 1001 11 00, ex 1001 91 20 (parastie kvieši (sēklas)), ex 1001 99 00 (augstākā labuma parastie kvieši, izņemot sēklas), 1002 10 00, 1002 90 00, 1005 10 90, 1005 90 00, 1007 10 90 un 1007 90 00 cena, kas jāizmanto ievedmuitas nodokļa aprēķinam, ir reprezentatīvā dienas CIF importa cena, kas noteikta, kā precizēts minētās regulas 5. pantā.

               (4)

               Laikposmam no 2013. gada 16. februāra jānosaka ievedmuitas nodoklis, ko piemēro līdz tam laikam, kamēr stājas spēkā jauns ievedmuitas nodoklis.

               (5)

               Tā kā jānodrošina šā pasākuma piemērošana iespējami drīzāk pēc atjaunināto datu nosūtīšanas, šai regulai jāstājas spēkā tās publicēšanas dienā,

         IR PIEŅĒMUSI ŠO REGULU.
   1. pants
   No 2013. gada 16. februāra piemērojamais Regulas (EK) Nr. 1234/2007 136. panta 1. punktā minētais ievedmuitas nodoklis labības nozarē, pamatojoties uz II pielikumā norādītajiem datiem, ir noteikts šīs regulas I pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 15. februārī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 187, 21.7.2010., 5. lpp.

      I PIELIKUMS

         Regulas (EK) Nr. 1234/2007 136. panta 1. punktā minēto produktu ievedmuitas nodoklis, ko piemēro no 2013. gada 16. februāra

                  KN kods

                  Preču apraksts

                  Ievedmuitas nodoklis (1)

                  (EUR/t)

                  1001 19 00
                  1001 11 00

                  Cietie KVIEŠI (augstākā kvalitāte)

                  0,00

                  vidēji augsta kvalitāte

                  0,00

                  zema kvalitāte

                  0,00

                  ex 1001 91 20

                  Parastie KVIEŠI (sēklas)

                  0,00

                  ex 1001 99 00

                  Parastie KVIEŠI (augstākā kvalitāte, izņemot sēklas)

                  0,00

                  1002 10 00
                  1002 90 00

                  RUDZI

                  0,00

                  1005 10 90

                  KUKURŪZA (sēklas, izņemot hibrīdu sēklas)

                  0,00

                  1005 90 00

                  KUKURŪZA (izņemot sēklas) (2)

                  0,00

                  1007 10 90
                  1007 90 00

                  Graudu SORGO (izņemot sēšanai paredzētus hibrīdus)

                  0,00

         (1)  Saskaņā ar Regulas (ES) Nr. 642/2010 2. panta 4. punkta noteikumiem importētājs var saņemt šādu nodokļa samazinājumu:

                  —

                  EUR 3 par tonnu, ja izkraušanas osta atrodas Vidusjūras (ārpus Gibraltāra jūras šauruma) vai Melnās jūras piekrastē un ja preces Savienībā ievestas pa Atlantijas okeānu vai Suecas kanālu,

                  —

                  EUR 2 par tonnu, ja izkraušanas osta atrodas Dānijā, Igaunijā, Īrijā, Latvijā, Lietuvā, Polijā, Somijā, Zviedrijā, Apvienotajā Karalistē vai Ibērijas pussalas Atlantijas piekrastē un ja preces Savienībā ievestas pa Atlantijas okeānu.

         (2)  Importētājs var saņemt vienotas likmes samazinājumu, kura apmērs ir 24 EUR/t, ja ir izpildīti Regulas (ES) Nr. 642/2010 3. pantā paredzētie nosacījumi.

      II PIELIKUMS

         Dati I pielikumā noteiktā ievedmuitas nodokļa aprēķināšanai

      1.2.2013-14.2.2013

                  1.

                  Vidējie rādītāji par pārskata periodu, kas minēts Regulas (ES) Nr. 642/2010 2. panta 2. punktā:

                              (EUR/t)

                              Parastie kvieši (1)

                              Kukurūza

                              Cietie kvieši (augsta kvalitāte)

                              Cietie kvieši (vidēja kvalitāte) (2)

                              Cietie kvieši (zema kvalitāte) (3)

                              Birža

                              Minnéapolis

                              Chicago

                              —

                              —

                              —

                              Kotējums

                              241,45

                              208,21

                              —

                              —

                              —

                              FOB cena, ASV

                              —

                              —

                              295,74

                              285,74

                              265,74

                              Piemaksa par Persijas līča reģionu

                              78,15

                              17,92

                              —

                              —

                              —

                              Piemaksa par Lielo Ezeru reģionu

                              —

                              —

                              —

                              —

                              —

                  2.

                  Vidējie rādītāji par pārskata periodu, kas minēts Regulas (ES) Nr. 642/2010 2. panta 2. punktā:

                              Fraktēšanas izmaksas: Meksikas līcis–Roterdama

                              14,32 EUR/t

                              Fraktēšanas izmaksas: Lielo Ezeru reģions–Roterdama

                              — EUR/t

         (1)  Ietverta piemaksa 14 EUR/t apmērā (Regulas (ES) Nr. 642/2010 5. panta 3. punkts).

         (2)  Atlaide 10 EUR/t apmērā (Regulas (ES) Nr. 642/2010 5. panta 3. punkts).

         (3)  Atlaide 30 EUR/t apmērā (Regulas (ES) Nr. 642/2010 5. panta 3. punkts).